钦定古今图书集成/明伦汇编/闺媛典/第271卷 > 皇清四 > 冯吉妻宋氏
## 钦定古今图书集成/明伦汇编/闺媛典/第271卷 > 皇清四 > 冯吉妻宋氏

按《开封府志》：“宋氏，汜水冯吉妻。年十九，夫被寇掳，子录方在抱，氏抚之。长读书为诸生。”

===马其宣妻张氏===

按《开封府志》：“张氏，杞县马其宣妻。其宣嗜古笃行之士，氏助内克成其志，事翁姑尽孝养，自奉不厌糟糠。明季寇乱，奉亲避难夫前，探径死于寇。氏以翁姑在，不得死，守节抚孤。兵荒乏绝，氏又奉翁姑归，剪荆棘构室以居。翁姑没，葬之。课二子：长体干，乙丑成进士，次补诸生。”